**Rondelul biruinţei la Calvar**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul biruinţei la Calvar

În bătălia pentru viaţă, la Calvar

Domnul Isus l-a biruit pe Lucifer,

Pe cel ce-a tulburat întregul cer

Şi locul i l-a indicat pentru tartar.

Prin umilinţa Dragostei de fier -

Întru recuperarea lumii, temerar,

În bătălia pentru viaţă, la Calvar

Domnul Isus l-a biruit pe Lucifer.

Pe cruce sus, în aparenţă, solitar

El s-a rugat ca şi părând stingher

Spre-a depăşi momentul efemer...

Se-apropia, Împărăţia cea de har

Şi-n lupta pentru viaţă, la Calvar,

Domnul Isus l-a biruit pe Lucifer!

Flavius Laurian Duverna

18 februarie 2016